РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11Број 06-2/182-22

4. децембар 2022. године

Б е о г р а д

ЗАПИСНИК

ДЕСЕТЕ СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 4. ДЕЦЕМБРА 2022. ГОДИНЕ

(ЈАВНО СЛУШАЊЕ У ОКВИРУ ЗАЈЕДНИЧКОГ НАЧЕЛНОГ ПРЕТРЕСА О ТАЧКАМА 1. И 2. ДНЕВНОГ РЕДА)

Седница је почела у 12,00 часова.

Седници је председавао Верољуб Арсић, председник Одбора.

Седници су присуствовали чланови Одбора: Ана Белоица, Мирослав Кондић, Светлана Милијић, Никола Радосављевић, Александра Томић, Тијана Давидовац, Душан Бајатовић, Владимир Обрадовић, Мирослав Алексић, Ненад Митровић, Бојана Букумировић, Војислав Вујић, Драган М. Марковић и Розалија Екрес.

Седници су присуствовали заменици чланова Одбора: Зоран Стојановић (заменик Верољуба Стојановића) и Небојша Цакић (заменик Небојше Зеленовића).

Седници су присуствовали: Снежана Пауновић, потпредседник Народне скупштине, Елвира Ковач, потпредседник Народне скупштине, Јелена Жарић Ковачевић, председник Одбора за уставна питања и законодавство, Дејан Раденковић, председник Одбора за привреду, регионални развој, трговину, туризам и енергетику, Марко Атлагић, председник Одбора за образовање, науку, технолошки развој и информатичко друштво, Небојша Бакарец, заменик председника Одбора за културу и информисање, Бранимир Јовановић, председник ПГ СДПС, Живота Старчевић, заменик председника ПГ ЈС, Бошко Обрадовић, председник ПГ Српски покрет Двери - Патриотски блок, као и други народни посланици: Андреја Савић, Јасмина Каранац, Дијана Радовић, Заим Реџеповић и Мариника Тепић.

Данашњој седници и јавном слушању присуствујупредставници и повереници Владе:

* Синиша Мали**,** министар финансија, као представник предлагача закона.

Представници Министарства финансија*:*

* Славица Савичић,државни секретар
* Ана Триповић,државни секретар
* Саша Стевановић, државни секретар
* Соња Талијан**,** помоћник министра
* Дарко Комненић, помоћник министра
* Драган Демировић**,** помоћник министра
* Ана Јовић**,** саветник министра
* Мирослав Бунчић**,** саветник
* Драгана Дејановић,в.д. помоћника директора у Управи за јавни дуг
* Ирена Ињац,виши саветник

Представници Фискалног савета (на јавном слушању):

**-** Павле Петровић, председник Фискалног савета,

**-** Никола Алтипармаков, члан Фискалног савета,

- Данко Брчеревић,главни економиста

Представници Народне банке Србије (на јавном слушању):

**-** Јоргованка Табаковић**,** гувернер,

**-** Ана Ивковић**,** вицегувернер,

**-** Никола Драгашевић**,** генерални директор Сектора за монетарне и девизне операције,

**-** Саво Јаковљевић**,** генерални директор Сектора за економска истраживања и статистику,

-Дарко Стаменковић**,** генерални директор Сектора за контролу пословања банака,

**-** Милан Трајковић**,** заменик генералног директора Сектора за економска истраживање и статистику

Представник Савета за координацију активности и мера за раст бруто домаћег производа (на јавном слушању):

- Миладин Ковачевић

Представници Државне ревизорске институције ( на јавном слушању):

* др Душко Пејовић, председник
* др Бојана Митровић, потпредседник
* Невенка Бојанић, члан Савета
* Љиљана Димитријевић, члан Савета
* Маријана Симовић, члан Савета
* Милена Милинковић**,** секретар Институције
* Мирјана Гачевић, овлашћени државни ревизор
* Ива Василић Миљић**,** начелник Службе за међународну сарадњу и односе са јавношћу

Из Транспарентности Србија (на јавном слушању):

* Немања Ненадић

Испред Националног конвента у ЕУ (на јавном слушању):

* Јасна Филиповић

На предлог председника, Одбор је већином гласова **(14 гласова за) утврдио** следећи

Д н е в н и р е д:

1. Разматрање Предлога закона о буџету Републике Србије за 2023. годину, са Предлогом одлуке о давању сагласности на Финансијски план Републичког фонда за пензијско и инвалидско осигурање за 2023. годину, Предлогом одлуке о давању сагласности на Финансијски план Републичког фонда за здравствено осигурање за 2023. годину, Предлогом одлуке о давању сагласности на Финансијски план Фонда за социјално осигурање војних осигураника за 2023. годину и Предлогом одлуке о давању сагласности на Финансијски план Националне службе за запошљавање за 2023. годину, који је поднела Влада (број 400-2503/22 од 18. новембра 2022. године), у начелу;

2. Разматрање Предлога закона о завршном рачуну буџета Републике Србије за 2021. годину, који је поднела Влада (број 400-2509/22 од 18. новембра 2022. године), у начелу;

3. Разматрање Предлога закона о изменама и допунама Закона о буџетском систему, који је поднела Влада (број 400-2504/22 од 18. новембра 2022. године), у начелу;

4. Разматрање Предлога закона о изменама и допунама Закона о пореском поступку и пореској администрацији, који је поднела Влада (број 011-2506/22 од 18. новембра 2022. године), у начелу;

5. Разматрање Предлога закона о изменама и допунама Закона о порезима на имовину, који је поднела Влада (број 011-2522/22 од 18. новембра 2022. године), у начелу;

6. Разматрање Предлога закона о изменама и допунама Закона о порезу на доходак грађана, који је поднела Влада (број 011-2510/22 од 18. новембра 2022. године), у начелу;

7. Разматрање Предлога закона о изменама и допунама Закона о порезу на додату вредност, који је поднела Влада (број 011-2511/22 од 18. новембра 2022. године), у начелу;

8. Разматрање Предлога закона о изменама и допунама Закона о доприносима за обавезно социјално осигурање, који је поднела Влада (број 011-2519/22 од 18. новмебра 2022. године), у начелу;

9. Разматрање Предлога закона о изменама и допунама Закона о републичким административним таксама, који је поднела Влада (број 011-2508/22 од 18. новембра 2022. године), у начелу;

10. Разматрање Предлога закона о изменама и допуни Царинског закона, који је поднела Влада (број 011-2505/22 од 18. новембра 2022. године), у начелу;

11. Разматрање Предлога закона о изменама и допуни Закона о роковима измирења новчаних обавеза у комерцијалним трансакцијама, који је поднела Влада (број 011-2512/22 од 18. новембра 2022. године), у начелу;

12. Разматрање Предлога закона о изменама и допунама Закона о електронском фактурисању, који је поднела Влада (број 011-2515/22 од 18. новембра 2022. године), у начелу;

13. Разматрање Предлога закона о изменама и допунама Закона о фискализацији, који је поднела Влада (број 011-2516/22 од 18. новембра 2022. године), у начелу;

14. Разматрање Предлога закона о задуживању Републике Србије код NLB Komercijalne banke AD Beograd за потребе финансирања Пројекта изградње државног пута IБ реда, деоница брзе саобраћајнице: ауто-пут Е-75 Београд – Ниш (петља „Пожаревац“) – Пожаревац (обилазница) – Велико Градиште – Голубац (Дунавска магистрала), који је поднела Влада (број 011-2530/22 од 18. новембра 2022. године), у начелу;

15. Разматрање Предлога закона о потврђивању Споразума о зајму (Пројекат чисте енергије и енергетске ефикасности за грађане) између Републике Србије и Међународне банке за обнову и развој, који је поднела Влада (број 011-2599/22 од 25. новембра 2022. године), у начелу;

16. Разматрање Предлога закона о потврђивању Оквирног протокола о финансијској и техничкој сарадњи између Владе Републике Србије и Владе Краљевине Шпаније у области инфраструктурних пројеката, који је поднела Влада (број 011-2517/22 од 18. новембра 2022. године);

17. Разматрање Предлога одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2022. годину, који је поднела Влада (број 400-2527/22 од 18. новембра 2022. године);

18. Разматрање Предлога одлуке о давању сагласности на Одлуку о изменама Финансијског плана Националне службе за запошљавање за 2022. годину, који је поднела Влада (број 400-2523/22 од 18. новембра 2022. године);

19. Разматрање Предлога одлуке о давању сагласности на Одлуку о изменама Финансијског плана Фонда за социјално осигурање војних осигураника за 2022. годину, који је поднела Влада (број 400-2524/22 од 18. новембра 2022. године

На предлог председника, Одбор је већином гласова (14 гласова за) одлучио да обави:

1. Заједнички начелни претресо тачкама 1. и 2. дневног реда;

2. Заједнички начелни и јединствени претрес о тачкама од 3. до 19. дневног реда,

с тим што ће сеОдборо свакој тачки дневног реда изјаснити појединачно.

**Заједнички начелни претрес: тач. 1. и 2. дневног реда**

Верољуб Арсић, председник Одбора, на основу претходно донете одлуке Одбора, најавио је да ће се на седници Одбора, у оквиру заједничког начелног претреса о тачкама 1. и 2. дневног реда, одржати јавно слушање на тему: Представљање Предлога закона о буџету Републике Србије за 2023. годину и Предлога закона о завршном рачуну буџета Републике Србије за 2021. годину, ради прибављања потребних информација и стручних мишљења који би омогућили члановима Одбора и другим народним посланицима, заинтересованим лицима и јавности да се упознају са предложеним решењима у наведеним предлозима закона. Подсетио је присутне да је Фискални савет Наредној скупштини доставио оцену Предлога закона о буџету Републике Србије за 2023. годину и оцену Предлога закона о завршном рачуну буџета Републике Србије за 2021. годину. Обавестио је чланове Одбора да су, у складу са чланом 173. став 2. Пословника Народне скупштине, Одбору за финансије достављени извештаји следећих одбора који су разматрали предлоге закона о буџету и завршном рачуну: извештај Одбора за културу и информисање, извештај Одбора за здравље и породицу, извештај Одбора за привреду, регионални развој, трговину, туризам и енергетику, извештај Одбора за пољопривреду, шумарство и водопривреду, извештај Одбора за образовање, науку, технолошки развој и информатичко друштво, који су предложили Одбору за финансије да прихвати предлоге закона о буџету и завршном рачуну, у начелу, у одговарајућем разделу.

**Јавно слушање**

Верољуб Арсић, председник Одбора, отворио је Прво јавно слушање Одбора за финансије, републички буџет и контролу трошења јавних средстава, на тему: Представљање Предлога закона о буџету Републике Србије за 2023. годину и Предлога закона о завршном рачуну буџета Републике Србије за 2021. годину. Предлог закона о буџету Републике Србије за 2023. годину представио је Синиша Мали, министар финансија. О Предлогу закона о буџету говорили су и: Јоргованка Табаковић, гувернер НБС, Павле Петровић, председник Фискалног савета и Миладин Ковачевић, из Савета за координацију. Предлог закона о завршном рачуну буџета Републике Србије за 2021. годину представио је Душко Пејовић, председник Савета Државне ревизорске институције. У дискусији поводом наведених предлога закона учествовали су чланови Одбора Мирослав Алексић, Ненад Митровић, Владимир Обрадовић, Никола Радосављевић и Александра Томић, народни посланици: Бошко Обрадовић и Небојша Бакарец, као и Немања Ненадић, из Транспарентности Србије, чија су излагања у целости тонски снимљена и стенографски забележена.

Јавно слушање одржано је у времену од 12 до 15,45 часова.

По закључењу јавног слушања у оквиру заједничког начелног претреса о тач. 1. и 2. дневног реда, у наставку седнице Одбора, председник Одбора ставио је на изјашњавање појединачно предлоге закона из тачке 1. и 2. дневног реда.

1. тачка

Одбор је, у складу са чланом 155. став 2. Пословника Народне скупштине, већином гласова (10 гласова за, 3 гласа против), одлучио да предложи Народној скупштини да прихвати Предлог закона о буџету Републике Србије за 2023. годину са Предлогом одлуке о давању сагласности на Финансијски план Републичког фонда за пензијско и инвалидско осигурање за 2023. годину, Предлогом одлуке о давању сагласности на Финансијски план Републичког фонда за здравствено осигурање за 2023. годину, Предлогом одлуке о давању сагласности на Финансијски план Фонда за социјално осигурање војних осигураника за 2023. годину и Предлогом одлуке о давању сагласности на Финансијски план Националне службе за запошљавање за 2023. годину, у начелу.

Одбор за финансије, републички буџет и контролу трошења јавних средстава, на основу члана 174. Пословника Народне скупштине, размотрио је извештаје одбора Народне скупштине који су, у складу са чланом 173. став 1. Пословника Народне скупштине, достављени Одбору за финансије, републички буџет и контролу трошења јавних средстава, као надлежном одбору, и то:

- Извештај Одбора за културу и информисање, који је већином гласова одлучио да предложи Одбору за финансије, републички буџет и контролу трошења јавних средстава да прихвати Предлог закона о буџету Републике Србије за 2023. годину, Раздео 29 - Министарство културе и Раздео 38- Министарство информисања и телекомуникација, у начелу;

- Извештај Одбора за здравље и породицу, који је већином гласова одлучио да предложи Oдбору за финансије, републички буџет и контролу трошења јавних средстава да прихвати Предлог Закона о буџету Републике Србије за 2023. годину- Раздео 27, Министарство здравља и Раздео 34-Министарство за бригу о породици и демографију, са Предлогом одлуке о давању сагласности на Финансијски план Републичког фонда за здравствено осигурање за 2023. годину, у начелу;

- Извештај Одбора за пољопривреду, шумарство и водопривреду, који је већином гласова одлучио да предложи Одбору за финансије, републички буџет и контролу трошења јавних средстава да прихвати у начелу Предлог Закона о буџету Републике Србије за 2023. годину, Раздео 24 - Министарство пољопривреде, шумарства и водопривреде, који је поднела Влада;

- Извештај Одбора за привреду, регионални развој, трговину, туризам и енергетику, који је већином гласова одлучио да предложи Одбору за финансије, републички буџет и контролу трошења јавних средстава да прихвати Предлог Закона о буџету Републике Србије за 2023. годину, Раздео 21 – Министарство привреде, Раздео 28 – Министарство рударства и енергетике, Раздео 32 – Министарство унутрашње и спољне трговине и Раздео 37 -Министарство туризма и омладине, у начелу;

- Извештај Одбора за образовање, науку, технолошки развој и информатичко друштво, који је већином гласова одлучио да предложи Одбору за финансије, републички буџет и контролу трошења јавних средстава да прихвати Предлог Закона о буџету Републике Србије за 2023. годину, Раздео 26-Министарство просвете, у начелу.

1. тачка

Одбор је, у складу са чл. 155. став 2. и 177. Пословника Народне скупштине, већином гласова (11 гласова за, 3 гласа против), одлучио да предложи Народној скупштини да прихвати Предлог закона о завршном рачуну буџета Републике Србије за 2021. годину, у начелу.

За известиоца Одбора на седници Народне скупштине већином гласова чланова и заменика чланова Одбора (11 гласова за) одређена је Александра Томић, члан Одбора.

**Заједнички начелни и јединствени претрес - тач. 3-19. дневног реда**

У наставку седнице Одбора, Синиша Мали, министар финансија, образложио је потребу доношења Предлога закона из тач. 3-19 дневног реда, а као главне разлоге за усвајање наведених прописа истакао је:

- У Предлогу закона о изменама и допунама Закона о буџетском систему редефинишу се општа и посебна фискална правила у циљу јачања фискалне одговорности и очувања финансијске стабилности, те се утврђују мере и консеквенце у случајевима њиховог непоштовања;

-У Предлогу закона о изменама и допунама Закона о пореском поступку и пореској администрацији одредбе овог закона усклађују се са одредбама закона који уређују фискализацију, порез на доходак грађана, као и кривични поступак, у циљу поједностављења пореског поступка, спровођења дигитализације и побољшања наплате пореза;

-У Предлогу закона о изменама и допунама Закона о порезима на имовину одложен је рок за преношење одређених надлежности са пореске управе на јединице локалне самоуправе, док се предмет пореза на пренос апсолутних права усаглашава са врстама непокретрности;

- У Предлогу закона о изменама и допунама Закона о порезу на доходак грађана повећан је неопорезиви износ зараде, продужен је период примене постојећих пореских олакшица за запошљавање нових лица и одређени су модели утврђивања пореске основице на основу пореза на доходак грађана за лица на чији се рад порез плаћа самоопорезивањем;

-У Предлогу закона о изменама и допунама Закона о порезу на додату вредност одредбе овог закона усаглашавају се са одредбама других релевантних закона, пре свезга са прописима о електронском фактурисању , као и прописима Европске уније који уређују област опорезивања потрошње ПДВ, у циљу унапређења пословног амбијента учесника на тржишту Републике Србије;

-У Предлогу закона о изменама и допунама Закона о доприносима за обавезно социјално осигурање предвиђено је даље фискално растерећење прихода по основу рада смањењем стопе доприноса за за пензијско и инвалидско осигурање, продужен је период примене постојећих олакшица за запошљавање нових лица, као и начин на који лица која порез плаћају самоопорезивањем плаћају допринос за пензијско инвалидско и здравствено осигурање;

-У Предлогу закона о изменама и допунама Закона о републичким административним таксама врши се потребно усаглашавање са Законом о буџетском систему и прецизирају се одређени административни поступци за које је прописана такса.

-У Предлогу закона о изменама и допуни Царинског закона спроводи се даље усклађивање са прописима Европске уније, те су извршене измене и допуне прекршајних одредби тако што су казне за најтеже прекршаје у корелацији са вредношћу робе;

-У Предлогу закона о изменама и допуни Закона о роковима измирења новчаних обавеза у комерцијалним трансакцијама извршена су потребна усаглашавања са Законом о електронском фактурисању;

-У Предлогу закона о изменама и допунама Закона о електронском фактурисању прецизиране су одредбе и отклоњене нејасноће које се односе на издавање електронске фактуре и евидентирање обрачуна пореза на додату вредност, те је прецизирано на које се привредне субјекте овај закон примењује;

-У Предлогу закона о изменама и допунама Закона о фискализацији отклањају се нејасноће у важећем закону у циљу ефикасније пореске контроле појединих обвезника фискализације и боље евиденције промета на мало преко електронског фискалног уређаја;

-У Предлогу закона о задуживању Републике Србије код NLB Komercijalne banke AD Beograd за потребе финансирања Пројекта изградње државног пута IБ реда, деоница брзе саобраћајнице: ауто пут Е-75 Београд – Ниш (петља „Пожаревац“) – Пожаревац (обилазница) – Велико Градиште - Голубац (Дунавска магистрала) утврђени су услови за директно задуживање државе у износу од 16. 000.000.000. динара за пројекат који је проглашен од посебног значаја за Републику Србију, у складу са Законом о посебним поступцимаради реализације пројекта изградње и реконструкције линијских инфраструктурних објеката од посебног заначаја за Републику Србију.

-У Предлогу закона о потврђивању Споразума о зајму (Пројекат чисте енергије и енергетске ефикасности за грађане) између Републике Србије и Међународне банке за обнову и развој предвиђено је задуживање у износу од 44.900.000 евра за увођење одрживог грејања и уградње кровних соларних панела код домаћинстава у јединицама локалне самоуправе у Србији које учествују у Пројекту;

-У Предлогу закона о потврђивању Оквирног протокола о финансијској и техничкој сарадњи између Владе Републике Србије и Владе Краљевине Шпаније у области инфраструктурних пројеката утврђују се основе за унапређење билатералне економске сарадње двеју држава и лакше размене релевантних информација и трансфер технологија;

-У Предлогу одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2022. годину, Предлогу одлуке о давању сагласности на Одлуку о изменама Финансијског плана Националне службе за запошљавање за 2022. годину и Предлогу одлуке о давању сагласности на Одлуку о изменама Финансијског плана Фонда за социјално осигурање војних осигураника за 2022. годину извршена су потребна усаглашавања са Законом о изменама и допунама Закона о буџету Републике Србије за 2022. годину.

У дискусији поводом предложених закона учествовали су чланови и заменици чланова Одбора: Зоран Стојановић, Владимир Обрадовић, Александра Томић и Верољуб Арсић, чија су излагања у целости тонски снимљена и стенографски забележена.

Председник Одбора предложио је, затим, да се приступи гласању о сваком Предлогу закону из тач. 3-19 дневног реда појединачно.

3. тачка

Одбор је, у складу са чланом 155. став 2. Пословника Народне скупштине, већином гласова присутних чланова и заменика чланова Одбора (11 гласова за), одлучио да предложи Народној скупштини да прихвати Предлог закона о изменама и допунама Закона о буџетском систему, у начелу.

4. тачка

Одбор је, у складу са чланом 155. став 2. Пословника Народне скупштине, већином гласова присутник чланова и заменика чланова Одбора (11 гласова за), одлучио да предложи Народној скупштини да прихвати Предлог закона о изменама и допунама Закона о пореском поступку и пореској администрацији, у начелу.

5. тачка

Одбор је, у складу са чланом 155. став 2. Пословника Народне скупштине, већином гласова присутник чланова и заменика чланова Одбора (11 гласова за), одлучио да предложи Народној скупштини да прихвати Предлог закона о изменама и допунама Закона о порезима на имовину,у начелу.

6. тачка

Одбор је, у складу са чланом 155. став 2. Пословника Народне скупштине, већином гласова присутник чланова и заменика чланова Одбора (11 гласова за), одлучио да предложи Народној скупштини да прихвати Предлог закона о изменама и допунама Закона о порезу на доходак грађана, у начелу.

7. тачка

Одбор је, у складу са чланом 155. став 2. Пословника Народне скупштине, већином гласова присутник чланова и заменика чланова Одбора (11 гласова за), одлучио да предложи Народној скупштини да прихвати Предлог закона о изменама и допунама Закона о порезу на додату вредност, у начелу.

8. тачка

Одбор је, у складу са чланом 155. став 2. Пословника Народне скупштине, већином гласова присутник чланова и заменика чланова Одбора (11 гласова за), одлучио да предложи Народној скупштини да прихвати Предлог закона о изменама и допунама Закона о доприносима за обавезно социјално осигурање, у начелу.

9. тачка

Одбор је, у складу са чланом 155. став 2. Пословника Народне скупштине, већином гласова присутник чланова и заменика чланова Одбора (11 гласова за), одлучио да предложи Народној скупштини да прихвати Предлог закона о изменама и допунама Закона о републичким административним таксама,у начелу.

10. тачка

Одбор је, у складу са чланом 155. став 2. Пословника Народне скупштине, већином гласова присутник чланова и заменика чланова Одбора (11 гласова за), одлучио да предложи Народној скупштини да прихвати Предлог закона о изменама и допуни Царинског закона, у начелу.

11. тачка

Одбор је, у складу са чланом 155. став 2. Пословника Народне скупштине, већином гласова присутник чланова и заменика чланова Одбора (11 гласова за), одлучио да предложи Народној скупштини да прихвати Предлог закона о изменама и допуни Закона о роковима измирења новчаних обавеза у комерцијалним трансакцијама,у начелу.

12. тачка

Одбор је, у складу са чланом 155. став 2. Пословника Народне скупштине, већином гласова присутник чланова и заменика чланова Одбора (11 гласова за), одлучио да предложи Народној скупштини да прихвати Предлог закона о изменама и допунама Закона о електронском фактурисању, у начелу.

13. тачка

Одбор је, у складу са чланом 155. став 2. Пословника Народне скупштине, већином гласова присутник чланова и заменика чланова Одбора (11 гласова за), одлучио да предложи Народној скупштини да прихвати Предлог закона о изменама и допунама Закона о фискализацији, у начелу.

14. тачка

Одбор је, у складу са чланом 155. став 2. Пословника Народне скупштине, већином гласова присутник чланова и заменика чланова Одбора (11 гласова за), одлучио да предложи Народној скупштини да прихвати Предлог закона о задуживању Републике Србије код NLB Komercijalne banke AD Beograd за потребе финансирања Пројекта изградње државног пута IБ реда, деоница брзе саобраћајнице: ауто пут Е-75 Београд – Ниш (петља „Пожаревац“) – Пожаревац (обилазница) – Велико Градиште - Голубац (Дунавска магистрала), у начелу.

15. така

Одбор је, у складу са чланом 155. став 2. Пословника Народне скупштине, већином гласова присутник чланова и заменика чланова Одбора (11 гласова за), одлучио да предложи Народној скупштини да прихвати Предлог закона о потврђивању Споразума о зајму (Пројекат чисте енергије и енергетске ефикасности за грађане) између Републике Србије и Међународне банке за обнову и развој.

16. тачка

Одбор је, у складу са чланом 155. став 2. Пословника Народне скупштине, већином гласова присутник чланова и заменика чланова Одбора (11 гласова за), одлучио да предложи Народној скупштини да прихвати Предлог закона о потврђивању Оквирног протокола о финансијској и техничкој сарадњи између Владе Републике Србије и Владе Краљевине Шпаније у области инфраструктурних пројеката.

17. тачка

Одбор је, у складу са чланом 155. став 2. Пословника Народне скупштине, већином гласова присутник чланова и заменика чланова Одбора (11 гласова за), одлучио да предложи Народној скупштини да прихвати Предлог одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2022. годину.

18. тачка

Одбор је, у складу са чланом 155. став 2. и чланом 193. Пословника Народне скупштине, већином гласова присутник чланова и заменика чланова Одбора (11 гласова за), одлучио да предложи Народној скупштини да прихвати Предлог одлуке о давању сагласности на Одлуку о изменама Финансијског плана Националне службе за запошљавање за 2022. годину.

19. тачка

Одбор је, у складу са чл. 155. став 2. Пословника Народне скупштине, већином гласова присутних чланова и заменика чланова Одбора (11 гласова за), одлучио да предложи Народној скупштини да прихвати Предлог одлуке о давању сагласности на Одлуку о изменама Финансијског плана Фонда за социјално осигурање војних осигураника за 2022. годину.

За известиоца Одбора на седници Народне скупштине по тач. 3-19. дневног реда, већином гласова присутних чланова и заменика чланова Одбора (11 гласова за) одређена је Александра Томић, члан Одбора.

Седница Одбора завршена је у 16,30 часова.

Седница одбора и јавно слушање су тонски снимани и стенографски забележени.

СЕКРЕТАР ПРЕДСЕДНИК

Тијана Игњатовић Верољуб Арсић